น้ำมัน,หุ้นปิดพุ่ง/ทองลงเล็กน้อย
หุ้นดาวโจนส์ปิดบวก 239.98 จุด ด้านราคาน้ำมันพุ่ง 1.15 ดอลลาร์ บวก 3 วันติดต่อกัน ขณะที่ทองคำลง 5.20 ดอลลาร์
30 เม.ย. 2564

ดัชนีเฉลี่ยอุตสาหกรรมดาวโจนส์ปิดที่ 34,060.36 จุด เพิ่มขึ้น 239.98 จุด หรือ +0.71% ดัชนี เอสแอนด์พี 500 ปิดที่ 4,211.47 จุด เพิ่มขึ้น 28.29 จุด หรือ +0.68% ดัชนี แนสแดค ปิดที่ 14,082.55 จุด เพิ่มขึ้น 31.52 จุด หรือ +0.22%
ดัชนีดาวโจนส์ตลาดหุ้นนิวยอร์กปิดบวกเมื่อวันที่ 29 เม.ย. ขานรับข้อมูลเศรษฐกิจที่แข็งแกร่งของสหรัฐ ซึ่งรวมถึงผลิตภัณฑ์มวลรวมภายในประเทศ (GDP) ไตรมาส 1 ขณะที่ดัชนีเอสแอนด์พี 500 ปิดทำนิวไฮ หลังหุ้นเฟซบุ๊กทะยานขึ้นกว่า 7% ขานรับผลประกอบการที่ดีเกินคาด และปัจจัยหนุนหุ้นตัวอื่นๆในกลุ่มเทคโนโลยีด้วย
สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมิถุนายน เพิ่มขึ้น 1.15 ดอลลาร์ ปิดที่ 65.01 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนมิถุนายน เพิ่มขึ้น 1.29 ดอลลาร์ ปิดที่ 68.56 ดอลลาร์ต่อบาร์เรล
สัญญาน้ำมันดิบเวสต์เท็กซัส ตลาดนิวยอร์กปิดบวกติดต่อกันเป็นวันที่ 3 หลังสหรัฐเปิดเผยข้อมูลเศรษฐกิจที่แข็งแกร่ง
ราคาทองคำตลาดโคเม็กซ์ งวดส่งมอบเดือนมิถุนายน ลดลง 5.20 ดอลลาร์ ปิดที่ 1,768.30 ดอลลาร์ต่อออนซ์